Enota za analizo tveganja je pripravila 20 (14) strateških ocen, 4 (4) četrtletna poročila, 469 (294) analitskih izdelkov v podporo skupnim operacijam (vključno s tedenskimi predstavitvami in novimi vrstami poročil za izboljšanje operativnega fokusa in odziva), 112 (64) poročil drugih vrst, vključno s predstavitvami za upravo Agencije, Komisijo EU in druge; objava 6 strateških poročil za splošno javnost na spletni strani Agencije. Izčrpna posodobitev skupnega integriranega modela analize tveganja (CIRAM v 2.0), končana leta 2011. Organizirani so bili 4 (4) redni sestanki mreže za analizo tveganja Agencije, 2 sestanka v zvezi s taktično analizo tveganja in 5 (2) regionalnih strokovnih srečanj.

Oddelek za skupne operacije je organiziral 19 (17) skupnih operacij, 14 (9) poskusnih projektov in 15 (4) konferenc. Poleg tega je bilo v 42 (40) skupnih operacijah, ki jih je usklajevala Agencija, vrnjenih 2 059(2 038) ljudi. Operacija skupine za hitro posredovanje na mejah (RABIT), ki se je začela novembra 2010, je bila končana marca 2011. Skupna intenzivnost operacij se je povečala, saj je bilo v vseh skupnih operacijah izvedenih skupno 7 754(6 471) operativnih dni; število izvedenih operativnih delovnih dni na osebo se je povečalo na 105 038(54 976).

Situacijski center Agencije je pripravil 1 900(500) poročil o stanju, vmesnih kratkih poročil in opozoril na ponarejene dokumente ter 11 (14) poročil za ozaveščanje o misijah za notranje in zunanje stranke. Dnevno glasilo je bilo posredovano na 400 (350) uporabniških računov. Situacijski center Agencije je kot enotna kontaktna točka za izmenjavo informacij z zunanjimi strankami upravljal približno 24 000(20 000) pošiljk korespondence in uvedel Frontex-One-Stop-Shop (FOSS), spletni portal za izmenjavo informacij, ki ga uporablja 35 (30) držav in 2 600(900) uporabnikov.

Poleg intenzivne podpore programu EUROSUR so bili (v celoti in/ali deloma) razviti in/ali izvedeni štirje projekti avtomatizacije procesov.

Enota za usposabljanje je v okviru 20 (18) projektov organizirala 223 (176) dejavnosti, ki se jih je udeležilo 3 490(4 015) ljudi (strokovnjaki za usposabljanje, tečajniki itd.); zainteresirane strani so v dejavnosti usposabljanja skupaj vložile 12 947(11 000) delovnih dni na osebo.

Enota za združene vire je izvedla 6 (9) projektov za izboljšanje uspešnosti operacij Agencije. Poleg tega je usklajevala razporejanje virov med celotnim potekom operacije RABIT, ki je trajala 61 dni. Usklajena je bila razporeditev 576 uradnikov in 67 kosov tehnične opreme.

Enota za raziskave in razvoj je – v sodelovanju z drugimi enotami Agencije – nadalje razvila program EUROSUR, ki je za Agencijo zelo pomemben. Organizirala in priredila je 34 (32) sestankov, vključno s konferencami, delavnicami in dvostranskimi prireditvami z državami članicami. Njeni uslužbenci so sodelovali na približno 130 (110) notranjih in zunanjih delavnicah, konferencah in delovnih sestankih. Enota je pripravila 17 (10) poročil o državah, 15 poročil o sestankih in 11 poročil o ovrednotenju projektnih predlogov za SEC v okviru 7. okvirnega programa ter financirala tri akademske študije.

Partnerstvo in sodelovanje s tretjimi državami: leta 2011 sta bila sklenjena delovna dogovora z nacionalno policijo Zelenortskih otokov in regionalnim centrom regionalne pobude za migracije, azil in vračanje beguncev (MARRI), s katerima se je skupno število delovnih dogovorov povečalo na 16 (14). Na podlagi obstoječih delovnih dogovorov se je povečalo posebno sodelovanje pri zadevah, povezanih z operativno in tehnično varnostjo/upravljanjem meja, med Agencijo in partnerji iz tretjih držav z namenom oblikovanja trajnostnih partnerstev.

Sodelovanje z organi EU in mednarodnimi organizacijami: do konca leta 2011 je bil podpisan delovni dogovor z Ženevskim centrom za demokratični nadzor nad oboroženimi silami (DCAF), s čimer se je skupno število povečalo na 11 (10). Vsi delovni dogovori se izvajajo s številnimi dejavnostmi Agencije: pri tem je bila pomemben dogodek organizacija dneva boja proti trgovini z ljudmi v Varšavi v sodelovanju z drugimi agencijami na področju pravosodja in notranjih zadev (PNZ) in Komisijo.